Bejaarde vrou sterf in plaasaanvalFoto: Pexels ŉ 78-jarige vrou van Cramond in KwaZulu-Natal is Donderdag op haar plaas vermoor. Kol. Thembeka Mbhele, woordvoerder van die polisie, sê die voorval het glo omstreeks 06:00 plaasgevind. Volgens Mbhele is die vrou in haar huis aangeval. “Die verdagtes het die vrou [met ŉ mes] gesteek en toe haar televisie, selfoon en handsak gesteel. Hulle het toe van die toneel gevlug,” sê sy. Die vrou is glo op die toneel dood. Mbhele sê die polisie het reeds daarin geslaag om twee verdagtes, 26 en 28 jaar oud, in verband met die voorval in hegtenis te neem. Die verdagtes sal volgende week in die hof verskyn. Meer inligting oor die aanval is nie in dié stadium bekend nie.